เรียนผู้ว่าชัชชาติผู้ว่าราชการกรุงเทพมหานคร ผู้ร้อง เป็นผู้ได้รับผลกระทบ จากการที่สำนักงานเขตบางเขนจัดทำโครงการปรับปรุงซอยรามอินทรา 39 ถนนรามอินทรา เขตบางเขน โดยการให้รถจากภายนอกหลีกเลี่ยงเส้นทางที่ทำการปรับปรุงเข้ามาใช้ถนนภายในโครงการหมู่บ้านเจษฎาวรรณ 2 ซึ่ง กระทบต่อสิทธิ์ในการได้ใช้ถนนของผู้ร้องและครอบครัว เนื่องจากถนนนี้เป็นสาธารณูปโภคมีไว้เพื่อเฉพาะผู้อยู่อาศัยและผู้ซื้อที่ดินจัดสรร ภายในโครงการหมู่บ้านเจษฎาวรรณ2 แต่ไม่สามารถที่จะใช้ถนนได้โดยสะดวก เนื่องจากมีรถที่หลบจากการปรับปรุงโครงการถนนซอยรามอินทรา 39 ได้หลบเลี่ยงหลบเข้ามาใช้ถนนภายในหมู่บ้าน โดยที่สำนักงานเขตบางเขน ไม่ได้จัดเส้นทางที่สำรองซึ่งเป็นทางสาธารณะให้กับผู้สัญจรไปมา เป็นเหตุใหรถเข้ามาติดขัด  กลิ่นท่อไอเสีย เครื่องยนต์ รบกวนการอยู่อาศัยและรถบรรทุกขนาดใหญ่สร้างความสั่นสะเทือน ให้แก่ที่อยู่อาศัย ทั้งนี้ ผู้ร้องเห็นว่า การปรับปรุงโครงการปรับปรุง 39 สร้างปัญหาให้กับผู้ร้องและครอบครัว อย่างยิ่ง และสร้างความ เสียหายต่อสุขภาพและอาคารบ้านเรือน จึงขอให้ท่านกำชับ สำนักงานเขตบางเขนให้จัดการจราจรเพื่อมิให้รถเข้ามาใช้ถนนภายในโครงการหมู่บ้านเจษฎาวรรณ ไม่ใช่แก้ปัญหาโดยการเข้ามาสร้างปัญหาให้ประชาชน  โดยไม่คำนึงถึงความรู้สึกและความเดือดร้อนของประชาชน ที่อยู่อาศัยภายในโครงการหมู่บ้านเจษฎาวรรณ 2